**projektas**

**reg. Nr. T-60**

**2.31. darbotvarkės klausimas**

**Pasvalio rajono savivaldybės taryba**

**Sprendimas**

**Dėl socialinių paslaugų kainų nustatymo**

2020 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“ (su visais aktualiais pakeitimais), 20, 21 ir 32 punktais, Pasvalio rajono savivaldybės taryba nusprendžia:

1. Nustatyti socialinių paslaugų kainas vienam paslaugos gavėjui:

1.1. Grūžių vaikų globos namuose:

1.1.1. ilgalaikės (trumpalaikės) socialinės globos be tėvų globos likusiems vaikams – 1216,00 Eur per mėn., 1 paros – 40,00 Eur;

1.2. Grūžių vaikų globos namų Šeimos krizių centre:

1.2.1. socialinės priežiūros (apgyvendinimo krizių centre) – 388,00 Eur per mėn., 1 paros – 13,00 Eur;

1.3. Pasvalio socialinių paslaugų centre:

1.3.1. ilgalaikės (trumpalaikės) socialinės globos:

1.3.1.1. senyvo amžiaus ir neįgaliems asmenims su sunkia negalia – 820,00 Eur per mėn., 1 paros – 27,33 Eur;

1.3.1.2. senyvo amžiaus ir neįgaliems asmenims – 730,00 Eur per mėn., 1 paros – 24,33 Eur;

1.3.2. dienos socialinės globos asmens namuose neįgaliems asmenims su sunkia negalia – 505,00 Eur per mėn., 1 valandos – 3,00 Eur;

1.3.3. socialinės priežiūros (pagalbos į namus) senyvo amžiaus ir neįgaliems asmenims – 150,00 Eur per mėn., 1 valandos – 3,57 Eur;

1.3.4. sociokultūrinės 1 karto apsilankymo 1,28 Eur.

1.4. Pasvalio rajono sutrikusio intelekto žmonių užimtumo centre „Viltis“:

1.4.1. dienos socialinės globos:

1.4.1.1. suaugusiems asmenims su sunkia negalia – 696,00 Eur per mėn., 1 valandos – 4,12 Eur;

1.4.1 2. suaugusiems asmenims su negalia – 570,00 Eur per mėn., 1 valandos – 3,38 Eur;

1.4.2. trumpalaikės socialinės globos (iki 5 parų per savaitę):

1.4.2.1. suaugusiems asmenims su sunkia negalia – 780,00 Eur per mėn., 1 paros – 36,97 Eur;

1.4.2.2. suaugusiems asmenims su negalia – 655,00 Eur per mėn., 1 paros – 31,04 Eur;

1.5. Pasvalio Riešuto“ mokyklos Socialinės globos padalinyje:

1.5.1. neįgaliems vaikams ir suaugusiems asmenims su sunkia negalia nuo 7 iki 29 m. amžiaus:

1.5.1.1. dienos socialinės globos – 660,00 Eur, 1 valandos 4,00 Eur;

1.5.1.2. trumpalaikės socialinės globos (iki 5 parų per savaitę) – 794,00 Eur, 1 paros – 38,00 Eur;

1.6. VšĮ Pasvalio ligoninės Socialinės globos padalinyje:

1.6.1. ilgalaikės (trumpalaikės) socialinės globos, senyvo amžiaus ir neįgaliems asmenims su sunkia negalia – 895,00 Eur per mėn., 1 paros – 29,35 Eur.

2. Nustatyti didžiausią trumpalaikės ar ilgalaikės socialinės globos institucijoje išlaidų dydį – 800,00 Eur per mėnesį.

3. Pripažinti netekusiu galios Pasvalio rajono savivaldybės tarybos 2019 m. kovo 20 d Nr. T1-47 „Dėl socialinių paslaugų kainų nustatymo“ (su visais aktualiais pakeitimais).

4. Sprendimas įsigalioja nuo 2020 m. balandžio 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus vedėja

Ramutė Ožalinskienė

2020-03-05

Suderinta DVS Nr. RTS-69

Pasvalio rajono savivaldybės tarybai

**AIŠKINAMASIS RAŠTAS**

**Dėl socialinių paslaugų kainų nustatymo**

2020 m. kovo 5 d.

Pasvalys

**1. Problemos esmė.**

Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 20, 21 ir 32 punktai nustato, kad socialinių paslaugų įstaigų steigėjas, patvirtinus Savivaldybės biudžetą, nustato socialinės globos, socialinės priežiūros kainas vienam paslaugos gavėjui per mėnesį ir maksimalų trumpalaikės ir ilgalaikės socialinės globos išlaidų dydį. Savivaldybės administracijos Socialinės paramos ir sveikatos skyrius kasmet teikia informaciją Socialinių paslaugų priežiūros departamentui prie Socialinės apsaugos ir darbo ministerijos, kuris iš savivaldybių kasmet renka informaciją apie socialinių paslaugų kainų dydžius už praėjusius metus, priklausomai nuo paslaugų pobūdžio už 1 mėn., 1 paros, 1 valandos, todėl teikiame jas tvirtinti Savivaldybės tarybai socialinių paslaugų kainas pagal šios institucijos keliamus reikalavimus.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Sprendimo projekte socialinės globos kainos socialinių paslaugų įstaigų apskaičiuotos vadovaujantis patvirtintu 2020 metų Savivaldybės biudžetu. Skaičiuojant socialinės globos kainas, įstaigos vadovaujasi Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978, IV dalimi, kurioje nustatytos galimos išlaidos socialinių paslaugų teikimui, jų naudojimo proporcijos. Didžiausias trumpalaikės ar ilgalaikės socialinės globos išlaidų dydis nustatomas siekiant Savivaldybei apriboti galimybes mokėti už paslaugas, jei Savivaldybės gyventojas pareikštų norą vykti į privačias socialinių paslaugų įstaigas. Šis dydis yra nustatomas, atsižvelgiant į Lietuvos Respublikoje teikiamas vidutines socialinės globos kainas Lietuvos socialinių paslaugų įstaigose.

**3. Skaičiavimai, išlaidų sąmatos, finansavimo šaltiniai.**

Socialinių paslaugų įstaigų finansavimui lėšos yra skiriamos iš kelių finansavimo šaltinių: Grūžių vaikų globos namams ir Šeimos krizių centrui – iš Savivaldybės biudžeto ir specialiųjų lėšų (apskaitomos valstybės biudžeto lėšos globotiniams mokamos globos rūpybos išmokos, asmenų mokėjimai); Pasvalio socialinių paslaugų centrui – iš Savivaldybės biudžeto ir valstybės biudžeto specialiosios tikslinės dotacijos Savivaldybės biudžetui, ES lėšų, asmenų mokėjimų (specialiosios lėšos); Pasvalio rajono sutrikusio intelekto žmonių užimtumo centrui „Viltis“ – iš valstybės biudžeto specialiosios tikslinės dotacijos Savivaldybės biudžetui, Savivaldybės biudžeto, asmenų mokėjimų (specialiosios lėšos), Pasvalio „Riešuto“ mokyklos Socialinės globos padaliniui – iš valstybės biudžeto specialiosios tikslinės dotacijos Savivaldybės biudžetui, asmenų mokėjimų (specialiosios lėšos).

Sprendimo projekto įgyvendinimui papildomų lėšų nereikia*.* Socialinės globos kainos apskaičiuotos pagal patvirtintą 2020 m. Savivaldybės biudžetą.

2020 m. Socialinių paslaugų kainų didėjimą lėmė nuo 2020 sausio 1 d. įsigaliojusi nauja Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo (su visais aktualiais pakeitimais) 7 straipsnio 7 punkto redakcija, kurioje buvo nustatyta, kad socialinių paslaugų srities darbuotojams šio įstatymo 1, 2, 3 ir 4 prieduose nustatyti minimalieji pareiginės algos pastoviosios dalies koeficientai didinami 20 procentų. Vadovaujantis šiuo punktu, buvo padidinti socialinių paslaugų srities darbuotojų (socialinių darbuotojų, socialinių darbuotojų padėjėjų) pareiginės algos pastoviosios dalies koficientai.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma. Kainos apskaičiuotos vadovaujantis įstaigoms paskirtomis lėšomis 2020 m. patvirtintame Savivaldybės biudžete.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**6. Sprendimo projekto iniciatoriai.**

Savivaldybės administracijos Socialinės paramos ir sveikatos skyrius, socialinę globą teikiančių įstaigų vadovai.

**7. Sprendimo projekto rengimo metu gauti specialistų vertinimai ir išvados.**

Socialinę globą teikiančių įstaigų vadovai pateikė paaiškinimus dėl socialinės globos kainų apskaičiavimo ir jų patvirtinimo.

PRIDEDAMA. Socialinę globą teikiančių įstaigų socialinės globos kainų apskaičiavimai ir paaiškinimai.

Socialinės paramos ir sveikatos skyriau vedėja Ramutė Ožalinskienė